Diolch Alice. Noswaith dda pawb, fel chi gyd yn gwybod yn barod fy rôl i yn y feithrinfa yw reoli ystafell y plant cyn ysgol yn o gystal a gofalu am a datblygu ein ardal tu allan. Maer plant yn fy ystafell wedi bod yn gofyn am sut mae pethau yn tyfu. Credaf ei fod yn bwysig i ni wrando ar llais y plant a gwneud ein gorau i ddangos iddynt (Frankel, 2019). 
Adlewyrcha hyn Erthygl 12 o Gonfensiwn y Cenhedloedd Unedig ar Hawliau’r Plentyn, sy’n pwysleisio hawl pob plentyn i leisio barn a dylanwadu ar benderfyniadau sy’n effeithio arnynt (Comisiynydd Plant Cymru, 2026).
Mae ein ardal tu allan ar hyn o bryd yn dangos nifer o gryfderau sylweddol sy’n cyfrannu at brofiadau cyfoethog o ansawdd uchel. Mae’r lle eang sydd gyda ni yn galluogi symud rhydd a datblygiad sgiliau, sy’n cyd-fynd â safbwyntiau damcaniaethwyr fel Piaget a Vygotsky, sy’n pwysleisio pwysigrwydd archwilio gweithredol a rhyngweithio cymdeithasol tu allan (Bento a Dias, 2015). Mae’r defnydd o ein adnoddau rhydd sy’n symud rhwng y tu mewn a’r tu allan yn adlewyrchu ein amgylchedd hyblyg sy’n galluogi plant i arwain dysgu eu hunain. Cyniga ein pwll tywod a gegin fwd cyfleoedd ar gyfer chwarae synhwyraidd a datrys problemau, elfennau sy’n cael eu cydnabod fel sylfeini ar gyfer dysgu holistaidd (Pascal, Bertram a Rouse, 2019).
Er gwaethaf y cryfderau hyn, mae yna cyfle i ni wella’r ardal. Mae rhannau o’n ardal tu allan yn cynnwys goncrit, sy’n cyfyngu ar gyfoeth naturiol. Mae diffyg planhigion yn golygu nad yw’r plant yn cael cyfleoedd rheolaidd i arsylwi cylchoedd bywyd naturiol, neu ddatblygu ymwybyddiaeth amgylcheddol, agweddau sy’n cael eu hamlygu fel elfennau craidd mewn fframweithiau rhyngwladol fel Te Whāriki a Reggio Emilia (Reggio Children, 2022; Ministry of Education, 2017). 
O ran camau gweithredu galle ni cysylltu â’r gymuned megis gofyn i rieni gyfrannu deunyddiau a blanhigion, falle galle ti Cartin helpu fi gyda hyn. Hefyd fe alle ni edrych i mewn i grantiau a cynlluniau sy’n darparu coed a phlanhigion am ddim gan gryfhau ymdeimlad o berchnogaeth gymunedol a chydweithio. Mae’r dull hwn yn adlewyrchu egwyddorion ymarfer sy’n seiliedig ar gymuned ac yn cyd-fynd â pholisïau cenedlaethol sy’n hyrwyddo partneriaethau rhwng lleoliadau a theuluoedd (Murphy et al., 2021).
Gellir monitro cynnydd a gwella drwy ddefnyddio ECERS, sy’n darparu fframwaith strwythuredig ar gyfer asesu ansawdd yr amgylchedd dysgu. Bydd hyn yn galluogi ni i fesur newidiadau dros amser, nodi bylchau, a sicrhau bod y ddarpariaeth yn parhau i fod o ansawdd uchel (Harms, Clifford a Cryer, 2015). Bydd llwyddiant yn amlwg os yw plant yn dewis treulio mwy o amser tu allan ac os yw eu hadborth yn adlewyrchu gwerthfawrogiad o’r gofod garddio a’r cyfleoedd naturiol newydd. Yn ogystal, bydd arsylwadau staff yn darparu tystiolaeth o effaith ar ddatblygiad corfforol, cymdeithasol ac emosiynol y plant.

Bydd casglu adborth gan blant ar ôl cyflwyno gardd i’w hardal chwarae yn elfen hanfodol o ddarpariaeth effeithiol. O fewn Cwricwlwm i Gymru, mae llais y plentyn a dysgu drwy chwarae yn egwyddorion craidd sy’n pwysleisio gwerth barn plant wrth lunio amgylcheddau dysgu (Llywodraeth Cymru, 2021; Estyn 2024). Yn ogystal, mae cynnwys plant yn y broses werthuso yn meithrin ymdeimlad o berchnogaeth a pherthyn, gan gynyddu eu hymrwymiad i ofalu am yr ardal a’i defnyddio’n ystyrlon. Mae’r broses hon hefyd yn darparu tystiolaeth meintiol ac ansoddol sy’n galluogi ni i wneud addasiadau parhaus. Yn y modd hwn, mae casglu adborth plant yn gweithredu fel mecanwaith myfyrio proffesiynol ac fel cyfrwng i feithrin sgiliau mynegiant, cyfathrebu a meddwl beirniadol ymhlith y plant.

Er bydd yr ardal garddio newydd yn cysyllti i bob adran o fewn SASS maen cysyllti yn bennaf i’r amgylchedd gan fydd yr ardd yn gwella yr amgylchedd dysgu drwy greu cyfle dysgu gwerthfawr bydd yn gwella ansawdd addysgiadol, fel sydd yn ofynnol yn adran 22 or National minimum standards. Trwy ymgysylltu â phridd, planhigion a pryfed, mae plant yn datblygu empathi tuag at fywyd byw ac yn meithrin ymdeimlad o gyfrifoldeb. Yn ogystal, mae’r ardal yn gwella hygyrchedd ac ansawdd y tu allan drwy ddarparu cyfleoedd i bob plentyn gan gynnwys y rhai ag anghenion dysgu ychwanegol. Rhiannon fin cytuno gyda ti, bydde ni wir yn gwerthfawrogi dy arbenigedd am plant ADY ac dwi hefyd am cefnogi ein staff i defnyddio’r ardal tu allan mewn modd effeithiol. Rwy’n obeithiol o wneud hyn gyda ystyriaeth o prosiect REPEY (Siraj-Blatchford et al., 2002) fel soniwyd am yn gynharach gan ti Rhiannon. Wyt ti’n hapus i ni cael trafodaeth bellach am effaith REPEY a cefnogi staff i darparu profiadau dysgu gwerthfawr i bob plentyn?  Mae’r ardd yn dangos ymrwymiad clir i safonau SASS ac yn gweithredu fel tystiolaeth o ymarfer myfyriol ac addasu parhaus sy’n gwella ansawdd.

I gloi, bydd datblygu’r ardal garddio yn gwella ein ansawdd yn sylweddol drwy greu amgylchedd dysgu mwy cyfoethog, naturiol ac ysgogol ac yn wych ir arolygwyr weld. Yn ogystal, bydd yr ardal yn darparu tystiolaeth o gynllunio bwriadol ac ymarfer myfyriol, gyda defnydd o adborth plant ac arsylwadau i lywio gwelliannau parhaus. Bydd hyn yn dangos ymrwymiad cryf i wella ansawdd addysgiadol ac i greu amgylchedd cynhwysol sy’n diwallu anghenion pob plentyn. Yn gyffredinol, bydd yr arolygwyr yn gallu gweld darpariaeth o ansawdd uwch sy’n seiliedig ar brofiadau go iawn, sy’n cefnogi dysgu trwy chwarae ac yn dangos effaith gadarnhaol ar ddatblygiad a llesiant y plant.

